AFI 100 gadi... 100 zvaigznes
AFI 100 gadi... 100 zvaigznes (angļu: AFI's 100 Years...100 Stars) ir 50 izcilāko ekrāna leģendu ASV kinovēsturē saraksts, kas tapis veidojot Amerikas Kinoinstitūta 100 gadu jubilejas sarakstu. Sarakstu atklāja CBS televīzijas kanāla pārraidē, ko vadīja Šērlija Templa, 1999. gada 15. jūnijā. Kopā tika izvirzītas 500 nominācijas, pa 250 no katra dzimuma. Par visu laiku izcilākajiem aktieriem tika atzīti Hamfrijs Bogarts un Ketrina Hepbērna.